নিউজ বিএনএ ডটকম, চকরিয়া, ১১ জুলাই : পেকুয়ায় এক ছাত্রলীগ নেতাকে মিথ্যা মামলা দিয়ে হয়রানি করছে বলে অভিযোগ পাওয়া গেছে। এনিয়ে ছাত্রলীগ নেতাকর্মীদের মাঝে চাপা ক্ষোভ ও উত্তেজনা বিরাজ করছে।    জানা যায়, ৩ জুলাই মগনামা ইউনিয়নের মহুরী পাড়া এলাকায় সংঘটিত মারামারির ঘটনায় মারধরের শিকার সিকদার পাড়া এলাকার মৃত জালাল আহমদ চৌধুরীর পুত্র মোহাব্বত আজম বাদী হয়ে পেকুয়া থানায় একটি মামলা দায়ের করেন। উক্ত মামলায় মগনামা ইউনিয়ন ছাত্রলীগের সাবেক সভাপতি সোলতান মোহাম্মদ রিপনকে ২নং আসামী করা হয়েছে।    ছাত্রলীগ নেতা রিপন জানান, গত ইউপি নির্বাচনে এক প্রার্থীর পক্ষে কাজ করায় প্রতিদ্বনদ্ধী প্রার্থী কৌশলে মামলায় আমাকে জড়ানো হয়েছে। ঘটনার দিন আমি ওই এলাকায়ও ছিলাম না। স্থানীয় এলাকাবাসীর সাথে কথা বলে জানা গেছে, মামলায় যাদের আসামী করা হয়েছে তারা অধিকাংশই সংঘটিত ঘটনার সাথে সংশ্লিষ্ট নয়।    প্রতিবেদন : মিজবাউল হক, সম্পাদনায় : পুলক সরকার।